Björgunarsveitir voru kallaðar út laust eftir hádegið í dag til að aðstoða dreng á Skorradalsvatni . Drengurinn , sem fæddur er 1995 , hafði verið við leik í fiskikari á sunnanverðu vatninu við Skátaskálann . Spotti var í karinu en drengurinn missti hann og karið tók að reka hratt út á vatnið . Kallað var eftir aðstoð lögreglu og björgunarsveita . Þegar björgunarfólk bar að garði hafði fólki sem með drengnum tekist að róa til hans og koma honum upp í árabát . Þá var farið að hvessa allmikið og drógu björgunarsveitarmenn árabátinn í land . Að sögn lögreglunnar í Borgarnesi brást fólkið hárrétt við og drengurinn stóð sig eins og hetja . Enginn tappi var í karinu og því hætta á að það tæki mikið vatn í sig . Drengurinn stóð hins vegar alltaf þannig að gatið fyrir tappann stóð upp úr vatninu og minnkaði þannig hættuna . Drengnum varð ekki meint af volkinu en hann var kaldur og blautur þegar hann komst í land og eðlilega mjög bruðgið .